Apstiprināts

 Ērgļu novada pašvaldības domes sēdē

 2019. gada 26. aprīlī

Sēdes protokols Nr.7,7.§

Ērgļu novada

Jumurdas bibliotēkas

**DARBĪBAS STRATĒĢIJAS PLĀNS**

**2019 - 2021**

Saturs

[**Ievads** 2](#_Toc5887005)

[**1.Bibliotēkas esošās situācijas raksturojums** 2](#_Toc5887006)

[**1.1. Bibliotēkas darbības pilnvarojums un funkcijas** 2](#_Toc5887007)

[**1.2. Bibliotēkas vadība un organizatoriskā struktūra** 3](#_Toc5887008)

[**1.3. Pašreizējās situācijas raksturojums** 4](#_Toc5887009)

[**2. Stratēģiskā daļa** 8](#_Toc5887010)

[**2.1. Misija** 8](#_Toc5887011)

[**2.5. Jumurdas bibliotēkas attīstības mērķi un uzdevumi 2019. – 2021. gadam** 9](#_Toc5887012)

[**3. Rīcības plāns** 10](#_Toc5887013)

# **Ievads**

Bibliotēkas darbības stratēģijas plāns 2019. – 2021. gadam ir vidējā termiņa plānošanas dokuments un tā mērķis ir izstrādāt bibliotēkas darbības un attīstības prioritātes un uzdevumus nākamajiem trijiem gadiem. Dokumentā sniegts bibliotēkas organizatoriskais modelis, definēta bibliotēkas misija, vīzija, darbības funkcijas, analizēta esošā situācija un turpmākie darbības mērķi un uzdevumi to veikšanai. Jumurdas bibliotēkas darbības stratēģija izstrādāta saskaņā ar Latvijas Republikas normatīvajiem aktiem, reģionāla un vietējā līmeņa spēkā esošajiem attīstības plānošanas dokumentiem.

# **1.Bibliotēkas esošās situācijas raksturojums**

## **1.1. Bibliotēkas darbības pilnvarojums un funkcijas**

Jumurdas pagasta bibliotēka ir Jumurdas pagasta pārvaldes iestāde, kura veic Bibliotēku likumā noteiktās funkcijas un likumdošanas noteiktā kārtībā ir reģistrēta un akreditēta un to izveido un likvidē ar Ērgļu novada domes lēmumu.

Jumurdas bibliotēka reģistrēta LR Uzņēmumu reģistrā 2006. gada 29. septembrī Nr 90002214523

Jumurdas bibliotēka reģistrēta Bibliotēku reģistrā 2004. gada 19. maijā ar reģistra numuru BLB 1410, reģistrācijas apliecība Nr 1410

Bibliotēka akreditēta 2013. gada 26. septembrī, akreditācijas apliecība Nr 141A un piešķirts vietējās nozīmes bibliotēkas statuss.

Bibliotēkas adrese: ezera iela 2, Jumurda, Jumurdas pagasts, Ērgļu novads, LV 4844, e- pasts: jumurdas\_biblioteka@inbox.lv

Darba funkcijas tiek veiktas saskaņā ar Latvijas Republikas likumiem un Ministru kabineta pieņemtajiem normatīvajiem dokumentiem:

* Bibliotēku likums
* Nacionālā bibliotēku krājuma noteikumi
* Vietējās nozīmes bibliotēku tīkla darbības noteikumi
* Noteikumi par bibliotēkas darbam nepieciešamo darbinieku skaitu un darbinieku amatu ieņemšanai nepieciešamo izglītību
* Bibliotēkas materiālā un tehniskā pamata normatīvi
* Bibliotēkas darbībai nepieciešamā finansējuma normatīvi
* Kā arī Ērgļu novada pašvaldības normatīvajiem aktiem.

Jumurdas bibliotēkas darbības pamats ir **“Jumurdas bibliotēkas nolikums”** (apstiprināts 2011. gada 24. februārī, sēdes protokols Nr. 3.6 §), kas nosaka šādas bibliotēkas funkcijas:

* Attīstīt bibliotēku par izglītības, informācijas, kultūras un sabiedriskās saskarsmes centru. Nodrošināt lietotāju vajadzībām atbilstošus informācijas pakalpojumus, neierobežotu literatūras un nepieciešamās informācijas saņemšanu, sniedzot visiem bezmaksas bibliogrāfiskos un informatīvos pakalpojumus.
* Izmantojot piešķirots budžeta līdzekļus, komplektēt bibliotēkas krājumu, veikt jaunieguvumu bibliogrāfisko apstrādi, nodrošināt krājuma un citu materiālo vērtību uzskaiti un saglabāšanu.
* Rūpēties par informācijas tehnoloģiju ieviešanu un attīstību bibliotēkā, nodrošinot lietotājiem bezmaksas pieeju internetam un vispārpieejamiem informācijas resursiem. Nodrošināt brīvu pieeju bibliotēkas krājumam un citai informācijai gan drukātā, gan elektroniskā veidā neatkarīgi no lietotāja vecuma, ekonomiskā, vai sociālā statusa.
* Popularizēt e- pakalpojumu aktualitāti un sniegt konsultācijas to izmantošanā.
* Veikt bibliogrāfisko uzziņu un informācijas darbu, sadarboties ar Madonas novada bibliotēku kopkataloga un datu bāzu veidošanā.
* Organizēt bibliotēkas pakalpojumu, literatūras un lasīšanu popularizējošus pasākumus un izstādes, veicinot sabiedrības interesi par lasīšanu, informācijas ieguves un lietošanas prasmju apgūšanu, sabiedriskās dzīves aktivitātēm. Piedalīties vietējās kultūrvides veidošanā.
* Ievērot bibliotēkas darbu regulējošos normatīvos aktus, bibliotēkas darba tehnoloģijas pamatprasības, galvenās bibliotēkas profesionālos norādījums un metodiskos ieteikumus. Veikt bibliotēkas darba procesus atbilstoši bibliotēku nozares profesionālo standartu prasībām.
* Nodrošināt valsts un pašvaldības institūciju sagatavotās un publicētās informācijas pieejamību.

## **1.2. Bibliotēkas vadība un organizatoriskā struktūra**

Bibliotēkas darbu organizē, vada un par bibliotēkas darbību atbild bibliotēkas vadītājs, kuru konkursa kārtībā amatā ieceļ, kā arī nosaka viņa pienākumus un tiesības Jumurdas pagasta pārvalde.

Bibliotēkas krājuma un materiālo vērtību uzskaiti uzrauga un kontrolē inventarizācijas komisija trīs cilvēku sastāvā, ko apstiprina Jumurdas pagasta pārvaldes vadītājs.

Bibliotēka lietotājus apkalpo saskaņā ar Bibliotēkas lietošanas noteikumiem, kurus apstiprina Ērgļu novada pašvaldības vadītājs.( 2011. gada 24. februārī, Nr. 3)

Darbinieka pienākumus, tiesības, darba laika organizāciju, darba aizsardzības pasākumus nosaka Ērgļu novada darba kārtības noteikumi, kurus apstiprina Ērgļu novada pašvaldības vadītājs. ( 2018. gada 24. februārī, Nr2/2018)

Bibliotēkas vadītāja darba pienākumus nosaka **“Amata apraksts”,** kuru apstiprina pārvaldes vadītājs ( apstiprināts 2017. gada 1. augustā). Bibliotēkā strādā viens darbinieks – bibliotēkas vadītāja ar bibliotekāro izglītību – III profesionālais kvalifikācijas līmenis – darba stāžs profesijā – 38 gadi. 2018. gadā apmeklēti profesionālās pilnveides pasākumi kopā 72 stundu apjomā.

Bibliotēkas vadītāja darba pienākumi:

* Veikt bibliotēkas darbību saskaņā ar Bibliotēkas nolikumu.
* Plānot bibliotēkas darbu.
* Veikt pasākumus jaunu informācijas tehnoloģiju ieviešanai un izmantošanai, informācijas pakalpojumu sniegšanai, informācijas resursu organizēšanai.
* Kontrolēt bibliotekāro, bibliogrāfisko un informatīvo funkciju izpildi.
* Nodrošināt pieeju bibliotēkas krājumiem un iespēju izmantot pieejamos informācijas resursus.
* Veicināt tehnoloģiju ieviešanu, e- pakalpojum apgūšanu un lietošanu
* Nodrošināt regulāru novadpētniecības un kultūrvēsturiskā mantojuma apzināšanu, apkopošanu un glabāšanu.
* Veikt krājuma sistemātisku summāro un individuālo uzskaiti ,elektroniskā kataloga veidošanu.
* Rūpēties par krājuma kvalitatīvu saglabāšanu
* Atbilstoši savai kompetencei, sniegt konsultācijas bibliotēkas lietotājiem par e- pakalpojumiem
* Rīkot pasākumus un izstādes par aktualitātēm valsts, pašvaldības dzīvē, kā arī bibliotēkas krājumu popularizējošas aktivitātes.
* Pētīt bibliotēkas lietotāju vajadzības un intereses.
* Piedalīties pašvaldības rīkotajās aktivitātēs. veikt bibliotēkas darba statistisko uzskaiti atbilstoši Valsts statistikas likumam un citiem bibliotēkas darbu reglamentējošo normatīvo aktu prasībām.
* Sastādīt un iesniegt pagasta pārvaldei bibliotēkas budžeta pieprasījumu un izdevumu tāmi.
* Sagatavot gada pārskatu par bibliotēkas darbību un finanšu resursu izlietojumu.
* Rūpēties par drošības prasību, iekšējās kārtības noteikumu un ētikas normu ievērošanu.
* Pilnveidot savas profesionālās kompetences.

## **1.3. Pašreizējās situācijas raksturojums**

###

* **Infrastruktūra**

Jumurdas pagasts atrodas Ērgļu novada administratīvās teritorijas ziemeļaustrumu daļā, robežojas ar Ērgļu pagastu, Vecpiebalgas novada Kaives un Inešu pagastiem un Madonas novada Liezēres un Vestienas pagastiem.

Pagastā deklarēti 287 iedzīvotāji, no tiem 22 bērni vecumā līdz 18 gadiem.

Jumurdas bibliotēka dibināta 1923 gadā. No 2010. gada atrodas Jumurdas centrā jaunuzceltā pagasta Saieta ēkā, kurā bez bibliotēkas atrodas arī pagasta pārvalde un feldšeru punkts. Netālu atrodas autoosta un Jumurdas muižas atpūtas komplekss. Bibliotēka atrodas pašvaldības īpašumā. Izvietota 3 telpās un atrodas divos līmeņos. Pirmajā līmenī ir lasītava un apkalpošanas zonas telpa un telpa, kurā izvietots krājums. Otrā līmeņa telpā atrodas bērnu un jauniešu literatūras krājums. Lietotāju vietu skaits bibliotēkā 25. Telpas gaišas, plašas, siltas. Trūkums – neapmierinoša ventilācijas sistēma. Mēbeles daļēji atjaunotas, uzlabots grāmatu plauktu vizuālais izskats. Lietotājiem bibliotēka atvērta :

darba dienās no 8:00 – 15:30

Piektdienās no 8:00 – 18:00

* **IT nodrošinājums**

 Bibliotēkā ir 2 datori, iegādāti 2015. gadā -lietotājiem pieejams ir 1 dators, Wi Fi, kopētājs, skeneris, krāsu printeris. Darbiniekam dators un krāsu printeris. Lietotājiem paredzētās biroja tehnikas darbības stāvoklis ir neapmierinošs. Pašreizējais datoru skaits bibliotēkai ir pietiekams. Informācijas tehnoloģiju un interneta pakalpojumi lietotājiem ir bez maksas. Savas kompetences robežās bibliotekārs sniedz konsultācijas par IT izmantošanu un e- pakalpojumiem.

* **Bibliotēkas pakalpojumi**

Bibliotēkas pakalpojumu kvantitāte un kvalitāte ir cieši saistīta ar ekonomisko un demogrāfisko situāciju novadā un valstī kopumā. Samazinoties faktiskajam iedzīvotāju skaitam, likvidējot skolu, samazinās arī bibliotēkas lietotāju skaits. Bibliotēkas pakalpojumu attīstību ietekmē arī sabiedrības tendence novecot. Bibliotēkas pamatpakalpojumi ir noteikti bibliotēkas nolikumā – nodrošināt bibliotēkas pakalpojumus ikvienam lietotājam atbilstoši tā vajadzībām, interesēm, neatkarīgi no viņa sociālā, materiālā stāvokļa, vecuma un etniskās piederības.

* **Finansējums**

Bibliotēkas finansējums tiek veidots vadoties pēc “Ērgļu novada attīstības programmas 2013 – 2019 aktualizētā rīcības un investīciju plāna 2018 - 2019”. Budžeta pieprasījums tiek iesniegts Finanšu un attīstības komisijai un ir iekļauts kopējā Ērgļu novada pašvaldības budžetā.

Piešķirtais finansējums ir atbilstīgs MK noteikumiem un nodrošina bibliotēkas pamatfunkciju veikšanu.

**Pašvaldības finansējums 2018. gadā.**

|  |  |
| --- | --- |
| Atalgojums  | 5937 |
| Sociālās apdrošināšana iemaksas, pabalsti | 1743 |
| Krājuma komplektēšana | 809 |
| Preses abonēšana | 300 |
| Preces un pakalpojumi | 472 |
| Informācijas tehnoloģiju pakalpojumi | 238 |
| Inventārs, biroja preces, energoresursi,  | 962 |
| **Kopā** | **10461** |

Piešķirtā finansējuma lielākā daļa tiek izlietota atalgojumam. No bibliotēkas budžeta tiek maksāts arī par elektroenerģijas patēriņu visā ēkā, taču nav jāmaksā pārējie ar ēkas uzturēšanu saistītie izdevumi – apkure, saimnieciskie izdevumi, kanalizācija un ūdens. Kopējais finansējums uz vienu iedzīvotāju ir 36 euro, finansējums krājuma komplektēšanai grāmatām ir 2.82 euro uz vienu pagasta iedzīvotāju. Preses abonēšanai – 1.05 euro.

### **Bibliotēkas darba kvantitatīvie rādītāji**

**Galvenie bibliotēkas darba rādītāji uz 2019. gada 1. janvāri.**

|  |  |
| --- | --- |
| Aktīvie lietotāji | 75 |
| t. sk. bērni līdz 18. gadiem | 20 |
| Fiziskais apmeklējums | 751 |
| t. sk. bērni līdz 18. gadiem | 131 |
| Virtuālais apmeklējums | 148 |
| Izsniegumu kopskaits | 1014 |
| t.sk. grāmatas | 585 |
| t. sk.seriālizdevumi | 414 |
| t. sk.kopijas no bibliotēkas krājuma, spēles | 15 |
| t. sk. bērniem līdz 18 gadiem | 92 |
| Starpbibliotēku abonements | 55 |
| Tematiskās aktivitātes | 13 |
| t.sk. bērniem | 8 |
| Izstādes | 19 |

**Starpbibliotēku abonementa rādītāji**

|  |  |
| --- | --- |
|  | 2018 |
| No citām Latvijas bibliotēkām saņemto dokumentu skaits | 19 |
| Uz citām Latvijas bibliotēkām nosūtīto dokumentu skaits | 36 |

 Lai gan Jumurdas pagastā ir 287 iedzīvotāji, reāli šeit dzīvo ievērojami mazāk cilvēku, jo šis skaitlis ir deklarēto iedzīvotāju skaits. Tā kā Jumurdas pagastā nav skolas, veikala, ražošanas uzņēmumu ir ļoti maz iespēju strādāt uz vietas – 5 uzņēmumi nodrošina darba vietas apmēram 50 iedzīvotājiem. Tāpēc daudzi iedzīvotāji brauc strādāt citur, vai pat uz ārzemēm. Aktīvie lietotāji ir tikai 0.26 % no iedzīvotāju skaita. Bērni bibliotēku apmeklē pārsvarā brīvlaikos ,kas ierodas mājās no skolām. Bibliotēkas apmeklētāju vecuma kategorijā lielākais īpatsvars ir vecāka gadagājuma iedzīvotāji, pensionāri un bērni.

**Bibliotēkas krājumu raksturojošie rādītāji uz 2019. gada 1. janvāri .**

Bibliotēkas krājums tiek organizēts vadoties pēc “ Ērgļu novada Jumurdas bibliotēkas krājuma komplektēšanas un organizācijas politika 2015. – 2020. gadam” dokumenta.

Pirms jaunieguvumu iepirkuma, tiek veikta aktīvo lasītāju aptauja par jaunāko literatūru, uzklausīti ieteikumi, kā arī izpētīts kopkatalogs, lai zinātu, kādas būs SBA iespējas.

Jumurdas bibliotēkā pārsvarā tiek lasīti preses izdevumi, latviešu autoru literatūra, maz nozaru literatūra.

|  |  |
| --- | --- |
| Jaunieguvumi kopā | 437 |
| t.sk. grāmatas | 175 |
| t. sk. latviešu daiļliteratūra | 63 |
| t. sk. bērniem (B) | 6 ( bērniem domātās kopā – 16) |
| Izslēgti dokumenti | 403 |
| Krājuma kopskaits | 6636 |
| Grāmatu krājuma apgrozība | 0.15 |
| Periodisko izdevumu apgrozība | 0.54 |

Sadalījums starp daiļliteratūru, bērnu un nozaru literatūru ir atbilstošs krājuma komplektēšanas politikai.

Bibliotēkā pieejamas bea maksas 2 tiešsaites datubāzes - Letonika un News. Tās tiek izmantotas tikai ar bibliotekāra starpniecību.

Krājums regulāri tiek attīrīts no nolietotiem, saturā novecojušiem, krājuma profilam neatbilstošiem izdevumiem.

Krājuma inventarizācija tika veikta 2015. gadā

Viss bibliotēkas krājums ir ievadīts Madonas, Cesvaines, Ērgļu, Lubānas un Varakļānu bibliotēku kopkatalogā.

# **2. Stratēģiskā daļa**

## **2.1. Misija**

Jumurdas bibliotēka ir kultūras, izglītības un informācijas iestāde, kas veic kultūras mantojuma saglabāšanu, iespieddarbu un citu dokumentu sistematizēšanu un uzglabāšanu un nodrošina šīs informācijas brīvu pieejamību un izmantošanu.

**2.2. Vīzija**

Veidot bibliotēku par sabiedrībai un ģimenei draudzīgu vidi, sniedzot kvalitatīvus, modernus pakalpojumus, dodot katram indivīdam iespēju sevi izglītojot saturīgi pavadīt brīvo laiku.

**2.3. Vērtības**

Profesionālās zināšanas dod iespēju palīdzēt rast atbildes uz lietotāju jautājumiem.

Atbildība par sava darba un sniegto pakalpojumu kvalitāti, personu datu aizsardzību.

Cieņa pret saviem klientiem un darba kolēģiem.

Atvērtība jaunām inovācijām, pozitīvām pārmaiņām.

**2.4. Bibliotēkas stipro un vājo pušu analīze**

|  |  |
| --- | --- |
| **Stiprās puses** | **Vājās puses** |
| Stabila likumdošana attiecībā uz bibliotēkas darbību, bibliotēka akreditēta kā vietējās nozīmes bibliotēka | Jauna reģionālā reforma, neziņa par turpmākajām darbībām. |
| Bibliotēka atrodas pagasta centrā, jaunā ēkā  | Sabiedriskā transporta maršrutu likvidēšana, sliktie ceļi |
| Apkārtējās vides un infrastruktūras sakoptība | Bibliotēkai nav palīgtelpas |
| Publiskā bezvadu interneta pieejamība bez maksas, visu diennakti | Nolietota biroja tehnika lietotājiem – printeris, skeneris |
| Kvalitatīvs grāmatu fonds | Problēmas ar mikroklimata nodrošināšanu krājuma telpā |
| Laba sadarbība ar pagasta pārvaldi, citām novada bibliotēkām, iestādēm | Pagasta teritorijā nav norādes uz bibliotēku |
| Bibliotēka ir brīva laika pavadīšanas un socializēšanās vieta dažādām iedzīvotāju grupām | Trūkst sadarbības partneru, trūkst ideju aktivitātēm, kas būtu vienotas visām vecuma grupām |
| Kopkataloga pieejamība attālināti | Trūkst pieredzes projektu izstrādāšanā |
| E- pakalpojumi un konsultācijas to lietošanā | Zema krājuma aprozība |
| Bezmaksas datu bāzes Letonika un News | Nepietiekami segmentēts pakalpojumu klāsts |
| SBA pakalpojumu attīstība | Nepietiekama informācija sociālajos tīklos |
|  | Nav iedzīvotāju viedokļu izpētes par bibliotēkas pakalpojumiem |
| **Iespējas** | **Draudi** |
| Uzlabot pakalpojumu kvalitāti dažādām iedzīvotāju sociālajām un vecuma grupām | Demogrāfiskās situācijas pasliktināšanās pagastā – samazinās lietotāju skaits |
| Piesaistīt jaunus sadarbības partnerus, veidot lasītāju klubus | Bibliotēka zaudē konkurencē ar citiem pakalpojumu sniedzējiem, e- grāmatas |
| Uzlabot bibliotēkas pakalpojumu popularizēšanas veidus | Valsts ekonomiskās situācijas pasliktināšanās –pārtraukts valsts atbalsts bezvadu internetam bibliotēkās, samazinās pašvaldības budžets bibliotēkas pamatpakalpojumiem |
| Veicināt sabiedrības ieinteresētību savas kultūrvides apzināšanā un saglabāšanā | Nepilnīgs materiālu krājums, pieredzes trūkums novadpētniecības darbā |
| Pilnveidot pakalpojumu kvalitāti , veicot iedzīvotāju vajadzību izpēti | Samazinās pašvaldības finansējums pamatpakalpojumiem |

## **2.5. Jumurdas bibliotēkas attīstības mērķi un uzdevumi 2019. – 2021. gadam**

* Attīstīt pakalpojumu kvalitāti, kuri sniedz iedzīvotājiem iespēju aktīvi, izzinoši, izglītojoši pavadīt brīvo laiku.
* Attīstīt un veicināt kultūrvēsturiskā mantojuma apzināšanu un saglabāšanu bibliotēkā, tā popularizēšanu
* Veidot kvalitatīvu bibliotēkas krājumu.
* Attīstīt bibliotēkas tehnoloģisko nodrošinājumu.
* Pilnveidot iedzīvotāju bibliotekāro apkalpošanu
* Pilnveidot darbinieka profesionālo kvalifikāciju.
* Popularizēt bibliotēkas tēlu un pakalpojumus sabiedrībā. Veidot patīkamu un radošu vidi

# **3. Rīcības plāns**

|  |  |  |  |  |
| --- | --- | --- | --- | --- |
| **Uzdevumi** | **Plānotie rezultāti** |  **Rezultatīvie rādītāji** | **Izpildes laiks** | **Finansējums** |
| **Kvalitatīvie** | **Kvantitatīvie**  |
| **Attīstīt pakalpojumu kvalitāti, kuri sniedz iedzīvotājiem iespēju aktīvi, izzinoši, izglītojoši pavadīt brīvo laiku** |
| Tikšanās ar grāmatu autoriem |  Grāmatas, kā patstāvīgas vērtības un informācijas nesēja popularizēšana | Pieaug interese par lasīšanu kā saturīgu laika pavadīšanas veidu | 2 tikšanās gadā, lasītāju skaits pieaug par 1% | 2019. – 2021.  | Pašvaldības finansējums, sponsori, ziedojumi,  |
| Radošu nodarbību organizēšana bērniem, ģimenēm | Veicināt interesi par bibliotēkas vidi bērnu vidū, ģimenēm un visiem interesentiem tiek piedāvātas aktīvas brīvā laika pavadīšanas iespējas |  Veicinātas kopābūšanas un radošuma izpausmes Iedzīvotāju vidū tiek popularizēts bibliotēkas tēls. | 4-6 radošas nodarbības gadā, līdz 60 apmeklētajiem | 2019. – 2021. | Pašvaldības finansējums, sponsori, ziedojumi, |
| Attīstošo galda spēļu iegāde un ģimeņu spēļu turnīru organizēšana | Tiek dota iespēja ģimenēm un viesiem interesentiem saturīgi pavadīt brīvo laiku kopā | Tiek uzlabotas savstarpējās komunikācijas prasmes, spriestspēja, piesaistīti jauni bibliotēkas apmeklētāji | 2-3 jaunas spēles gadā, 2 turnīri gadā | 2019. -2021. | Pašvaldības finansējums, projekti |
| Pielāgotās literatūras iegāde – audiogrāmatas, palielinātās drukas grāmatas | Uzlabot dzīves kvalitāti informācijas iegūšanā un brīvā laika pavadīšanā iedzīvotājiem ar funkcionāliem redzes traucējumiem | Dota iespēja gan bibliotēkā, gan ārpus tās “lasīt”/klausīties jaunāko literatūru | 2-3 audiogrāmatas un 2-3 palielinātās drukas grāmatas gadā | 2019.- 2021. | Pašvaldības finansējums, projekti, sponsori |
|  |  |  |  |  |  |
| **Attīstīt un vākt mutvārdu vēstures liecības, papildināt novadpētniecības materiālu krājumu. Darbs arhīvos** |
| Novadpētniecības materiālu krājuma papildināšana ar jauniem materiāliem | Savākta informācijas par Jumurdas pagasta iedzīvotājiem, notikumiem, vietām | Drošināta iespēja sniegt kvalitatīvu, daudzpusīgu informāciju par pagastu | 20–40 informācijas vienības gadā | 2019. – 2021. | Pašvaldības finansējums, piesaistītais finansējums |
| Novadpētniecības materiālu mapju iekļaušana reģiona kopkatalogā | Esošajām un jaunajām mapēm izveidots bibliogrāfiskais apraksts un tas iekļautas reģiona kopkatalogā | Ikvienam nodrošināta informācija par Jumurdas bibliotēkā pieejamajiem novadpētniecības materiāliem | Izveidots apraksts 12 mapēmIzveidotas 2 jaunas mapes ar aprakstu | 2019.2020. | Pašvaldības finansējums |
| Novadpētniecības materiālu popularizēšana | Izliktas izstādes un organizēti tematiski pasākumi saistīti ar novadpētniecību, popularizējot bibliotēkas krājumu | Tiek rosināta interese par pagasta, novada kultūrvēsturisko mantojumu, tā saglabāšanu | 2-3 izstādes gadā, 1 pasākums gadā | 2019. – 2020. | Pašvaldības finansējums, projekti, ziedojumi |
| Atmiņu stāstījumu vākšana  | Tiek uzklausīti un apkopoti pagasta cilvēku atmiņu stāstījumi par vēsturiskiem un mūsdienu notikumiem | Ir saglabātas unikālas vēstures liecības, sabiedrība aktīvi iesaistās kultūrvēsturiskā mantojuma saglabāšanā | Pierakstīti 3 – 5 atmiņu stāstījumi gadā | 2019. – 2020. | Pašvaldības finansējums, projekti |
| Bibliotēkas vēstures saglabāšana | Kopdarbā ar novada bibliotēkām izveidots izdevums par bibliotēku vēsturi un attīstību Ērgļu novadā | Bibliotēkas tēla popularizēšana | Apkopoti materiāli un atmiņas, izveidots un izdots izdevums | 2020. -2021. | Pašvaldības finansējums, sponsori |
|  |
| **Veidot kvalitatīvu bibliotēkas krājumu** |
| Aktuāla krājuma komplektēšanas un organizācijas stratēģija |  Sadarbībā ar novada bibliotēkām, veicot izpēti, izstrādāts jauns krājuma komplektēšanas un organizācijas dokuments 2021. – 2025. gadam | Apzinātas iedzīvotāju vajadzības bibliotēkas krājuma satura veidošanā | Aptaujāti 50 respondenti Krājums atbilst lietotāju vajadzībām un interesēm, izstrādāts jauns dokuments | 2020. gads | Pašvaldības budžets, dāvinājumi |
| Regulārs darbs komplektēšanā | Regulāra krājuma attīrīšana- norakstīšanas 2 reizes gadā komplektēti aktuāli jaunieguvumi- 6- 10 sūtījumi gadā | Kvalitatīvs bibliotēkas krājums | Norakstītas 350–400 vienības, jaunieguvumi 380 - 410 | 2019. -2020. | Pašvaldības finansējums, dāvinājumi, projekti |
| Papildināt krājumu ar jauniem datu nesējiem | Iegādātas audiogrāmatas, grāmatas ar palielinātu tekstu | Lietotājiem ar īpašām vajadzībām tiek dota iespēja izmantot bibliotēkas krājumu | Iegādātas 2-3 audiogrāmatas un 2-3 palielinātās drukasgrāmatas gadā | 2019. – 2020. | Pašvaldības finansējums, projekti |
| **Attīstīt bibliotēkas tehnoloģisko nodrošinājumu** |
| Jaunas biroja tehnikas iegāde | Lietotājiem paredzētās tehnikas – printera, skenera iegāde | Tiek uzlabota pakalpojuma kvalitāte | Iegādāta multifunkcionālā iekārta | 2020. | Pašvaldības finansējums |
| Diktofona iegāde | Lai uzlabotu darbu novadpētniecības jomā, iegādātas palīgierīces darbam | Kvalitatīvāka novadpētniecības materiālu sagatavošana, sadarbība ar citām novada bibliotēkām izmantošanai |  | 2020. | Pašvaldības finansējums |
| **Pilnveidot iedzīvotāju bibliotekāro apkalpošanu** |
| Iedzīvotāju un esošo klientu vajadzību un apmierinātības izpēte, veicot aptauju | Noskaidrotas iedzīvotāju un bibliotēkas klientu intereses un vajadzības | Uzzināts vērtējums par bibliotēkas pašreizējo darbību un noskaidrotas vajadzības, lai uzlabotu esošos un veidotu jaunus pakalpojumus | Aptaujāti 30 – 50 klienti | 2020. – 2021. | Darba pienākums |
| Grāmatu un citu materiālu piegāde uz mājām | Resursus saņem iedzīvotāji, kuri īpašo vajadzību dēļ nevar nokļūt bibliotēkā – vientuļie pensionāri | Potenciāli jauni lietotāji, pieaug bibliotēkas popularitāte, pieaug krājuma apgrozība | 5-8 apkalpojamie klienti gadā | 2019. – 2020. | Brīvprātīgais darbs |
| Starpbibliotēku abonementa izmantošana | Aktīvi izmantot SBA, pasūtot tematiskas grāmatu kopas dažādām lasītāju interešu grupām | Jauni lasītāji, pieaug izsniegums, racionāls budžeta līdzekļu izlietojums | 3-4 grāmatu kopas gadā | 2019. – 2020. | Pašvaldības finansējums |
| **Pilnveidot darbinieka profesionālo kvalifikāciju** |
| Bibliotekāra profesionālās kvalifikācijas paaugstināšana | Darbinieks ieguvis jaunas un citas zināšanas un prasmes, paaugstinājis savu profesionālo kompetenci vajadzīgajās jomās | Iegūtās zināšanas nodrošina iespēju sniegt kvalitatīvus bibliotekāros pakalpojumus, veicina jaunu pakalpojumu attīstību | Apmeklētas 2-3 apmācības gadā | 2019. – 2021. | Pašvaldības finansējums, personīgais ieguldījums |
| Kontaktu un kopīgu aktivitāšu veidošana ar bibliotēkām Latvijā, reģionā | Reģionālo profesionālo semināru un citu aktivitāšu apmeklējumi | Pilnveidotas prasmes bibliotekārajā darbā, jaunas idejas pakalpojumu piedāvājumam | Apmeklēti 6-8 semināri un 1 pieredzes apmaiņas pasākums gadā | 2019. – 2020. | Pašvaldības finansējums |
| **Popularizēt bibliotēkas tēlu un pakalpojumus sabiedrībā. Veidot patīkamu un radošu vidi** |
| Aktuāla informācija vietējos un reģionālajos informatīvajos izdevumos | Pašvaldības informatīvajā izdevumā un reģiona laikrakstā tiek sniegta informācija par aktualitātēm bibliotēkas pakalpojumos | Nodrošināta aktuālas informācijas pieejamība, pieaug pieprasījums pēc bibliotēkas pakalpojumiem |  | 2019. – 2021. | Pašvaldības budžets,  |
| Bibliotēkas profila izveide sociālajos tīklos | Izveidots savs profils www. facebook.com | Operatīva publicitāte un saziņa, pieaug bibliotēkas popularitāte attālināti | 30 – 60 sekotāji gadā | 2019. – 2020. | Savs ieguldījums |
| Prezentācijas materiālu izveide | Izveidot informatīvu bukletu par bibliotēku, grāmatzīmes | Pamatinformācijas par bibliotēku nodrošināšana publiskajās vietās, bibliotēkas pakalpojumu prezentēšana |  100 grāmatzīmes50 bukleti | 2019.2020. | Pašvaldības finansējums, sponsori |

Sastādīja : Ērgļu novada Jumurdas bibliotēkas vadītāja Sarmīte Dreiblate

2019. gada 11. aprīlī